Para o xogo infantil véxase: Pita cega (xogo).
Para outras páxinas con títulos homónimos véxase: Zapateiro (homónimos).

| Pita cega |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Hemiptera |
| Suborde: | Heteroptera |
| Infraorde: | Gerromorpha |
| Familia: | Gerridae |
| Xénero: | *Gerris* |
| Especie: | ***G. lacustris*** |

 |
| Nome binomial |
| *Gerris lacustris*L. 1758 |

A **pita cega**, **cabra cega**, **costureira**, **mariñeiro**, **xastre**, **zapateira,** **muxirico** ou **zapateiro,** de nome científico ***Gerris lacustris***, é un insecto hemíptero da familia Gerridae común nos hábitats acuáticos de Europa.

Descrición
----------

O tamaño do *Gerris lacustris* varía entre 8 mm e 10 mm de lonxitude. O corpo é moi estilizado e alargado. Teñen seis patas; o primeiro par é curto e groso, mentres que os outros dous pares, que son finos e alongados, emprégonos para desprazarse sobre a superficie da auga. Co primeiro par de patas capturan as súas presas, co par de patas do medio impúlsase pola superficie da auga, a modo de remo ou ben dando chimpos, o par posterior emprégao como lemes. Todo o corpo de *G. lacustris* incluíndo as patas está cuberto de moitos pelos minúsculos que teñen un revestimento céreo. A tensión superficial da auga permite que estes insectos hemípteros se poidan desprazar pola superficie sen afundir. Os *G. lacustris* son de cor marrón escuro e teñen un forte aparato bucal succionador.

Individuos de *Gerris spp.* no seu hábitat.

Alimentación
------------

*G. lacustris* é un insecto depredador. Captura ás súas presas baixo a auga ou na superficie, insectos e outros invertebrados pequenos, usando as súas fortes patas dianteiras que rematan en poutas. Perforan e zugan coas súas pezas bucais os pequenos insectos que caen na auga, aliméntanse de insectos vivos e mortos. Co seu par dianteiro de patas son capaces de detectar as ondas e sentir vibracións na superficie de insectos que loitan por saír da auga.

Reprodución
-----------

As femias de *G. lacustris* son significativamente maiores que os individuos de sexo masculino e a taxa de produción de ovos está limitada pola cantidade de recursos alimentarios dispoñibles para as femias; canto máis alimentos para o eu sustento máis ovos pon. Os adultos emerxen entre abril e maio. É nesta época cando as femias poñen os ovos, a eclosión prodúcese entre 12 e 14 días despois. A eclosión non se produce necesariamente cando os ovos están desenvolvidos por completo, senón que depende da temperatura no ambiente.

Trala eclosión, *G. lacustris* pasa por un proceso de desenvolvemento denominado metamorfose incompleta. Durante o proceso as larvas ou ninfas pasan por unha serie de fases coñecidas como instares. Hai cinco estadios no proceso de desenvolvemento, cada un progresivamente máis longo que o anterior. O proceso de metamorfose incompleta dura de 24 a 30 días ata chegar a adulto. Os machos de *G. lacutris* prolongan o período apareamento en presenza doutros machos da súa especie para impedir a inxerencia destes na reprodución.

Notas
-----

1. ↑  "pita cega". *Galizionario*. 2020-07-24.
2. 1 2  Bran, M. de (18 de decembro de 2012). "As pitas cegas do Ulla". *galiciahoxe.com*. Consultado o 1 de outubro de 2023.
3. ↑  *Muxirico* en: Eligio Rivas Quintas (1988): *Frampas, contribución al diccionario gallego*, Alvarellos, Lugo.
4. ↑  Definicións no *Dicionario da Real Academia Galega* e no Portal das Palabras para *zapateiro*.
5. ↑  Patrick Hook (2008). *A concise guide to insects*. Parragon. pp. 256 pp. ISBN 978-1-4075-1132-0.
6. 1 2  C. Jesse. "The Water Strider". Consultado o 28 Oct 2009. [*Ligazón morta*]
7. ↑  "Gene makes water striders glide across water". ScienceDaily. Consultado o 28 Oct 2009.
8. ↑  L. Kulzer (1994). "Water Striders, family Gerridae". *Scarabogram* **169**: 3–4.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gerris lacustris Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Gerris lacustris*** |

|  |  |
| --- | --- |
|  | Vexa a entrada do Galizionario acerca de  ***pita cega*** |

|  |  |
| --- | --- |
| Control de autoridades | 
* Wd: Q20863
* MAG: 2776730678

 |

|  |  |
| --- | --- |
| Identificadores taxonómicos | 
* ADW: Gerris\_lacustris
* BioLib: 71308
* Dyntaxa: 226075
* EOL: 613640
* EPPO: GRRILA
* EUNIS: 244676
* FE: 450573
* FE-New: ID
* GBIF: 5154105
* iNaturalist: 64581
* IRMNG: 11240517
* ITIS: 103846
* NCBI: 108914
* Soortenregister: 157807
* TAXREF: 51750
* uBio: 546507

 |

|  |  |
| --- | --- |
| Identificadores | 
* UMLS: C1088651

 |